వరంగల్ మల్టీ సూపర్ స్పెషాలిటీ హాస్పిటల్

వరంగల్‌ మల్టీ సూపర్‌ స్పెషాలిటీ హాస్పిటల్ వరంగల్‌లోని పాత సెంట్రల్‌ జైలు స్థలంలో  2వేల పడకలతో తెలంగాణ ప్రభుత్వం నిర్మిచనున్న ప్రభుత్వ సూపర్‌ స్పెషాలిటీ ఆసుపత్రి. తెలంగాణ రాష్ట్ర ముఖ్యమంత్రి ఈ సూపర్‌ స్పెషాలిటీ ఆస్పత్రికి 2021 జూన్ 22న ముఖ్యమంత్రి కె. చంద్రశేఖర రావు శంకుస్థాపన చేశాడు.

నిర్మాణం
సూపర్‌ స్పెషాలిటీ ఆసుపత్రి నిర్మాణం మొత్తం మూడు బ్లాకులుగా, 34 విభాగాలతో, 60 ఎకరాల స్థలంలో 24 అంతస్తులతో నిర్మిస్తారు. ఈ ఆసుపత్రిలో సుమారు 500 మంది వైద్యులు, వెయ్యి మందికిపైగా నర్సులు, పారామెడికల్‌ సిబ్బందితోపాటు ఇతర సిబ్బంది పని చేయనున్నారు. మల్టీ సూపర్ స్పెషాలిటీ ఆసుపత్రి  2వేల పడకలతో నిర్మించనున్న హాస్పిటల్ కి సివిల్ వర్క్స్, పారిశుద్ధ్యం, మంచి నీరు, మెకానికల్, ఎలక్ట్రిసిటీ, ప్లంబింగ్, వైద్య పరికరాలు, ఇతర పనుల కోసం రూ.1100 కోట్ల రూపాయల పరిపాలనా అనుమతులు ఇస్తూ తెలంగాణ ప్రభుత్వం, రాష్ట్ర ప్రభుత్వ వైద్య ఆరోగ్య శాఖ కార్యదర్శి రిజ్వీ జీవో 158 విడుదల చేశారు.

నిధుల వివరాలు

వైద్య సేవలు
2000 పడకలతో నిర్మించనున్న ఈ సూపర్ స్పెషాలిటీ ఆసుపత్రిలో జనరల్ మెడిసిన్, జనరల్ సర్జరీ, ఈఎన్​టీ, డెర్మటాలజీ, అర్ధోపెడిక్స్ మొదలైన స్పెషాలిటీ వైద్యం కోసం 1200 పడకలు,  అంకాలజీ, న్యూరాలజీ, న్యూరోసర్జరీ, పీడియాట్రిక్ సర్జరీ, కార్డియాలజీ, గ్యాస్ట్ట్రో ఎంటరాలజీ, యూరాలజీ, నెఫ్రాలజీ వంటి సూపర్ స్పెషాలిటీ వైద్య సేవల కోసం 800 పడకలను కేటాయించనున్నారు. కిడ్నీ కాలేయం మొదలైన అవయవ మార్పిడి కోసం అన్ని సదుపాయాలూ ఉండేలా ఆసుపత్రిని అత్యాధునికంగా నిర్మించనున్నారు. కీమోథెరఫీ, రేడియేషన్ సౌకర్యాలతో అధునాతన క్యాన్సర్ కేంద్రంతోపాటు వైద్య విద్యార్థుల కోసం డెంటల్ కళాశాలలను ఏర్పాటు చేయనున్నారు.

మూలాలు

తెలంగాణ ప్రభుత్వ నిర్మాణాలు